Diari Oficial de la Generalitat Valenciana


Sumari del DOGV 9039, del 11-03-2021 (2021/2537)

RESOLUCIÓ de 8 de març de 2021, del director general de l'Institut Valencià de Cultura, per la qual es publica la relació definitiva de persones que han superat les proves selectives d'accés a la plaça de tècnic o tècnica superiors de màrqueting i publicitat, amb classificació A-20-E038, sector administració especial, torn lliure general, pel sistema de concurs oposició, corresponent a l'oferta pública d'ocupació de 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2537


Data del document
:   08-03-2021

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 8 de març de 2021, del director general de l'Institut Valencià de Cultura, per la qual es publica la relació definitiva de persones que han superat les proves selectives d'accés a la plaça de tècnic o tècnica superiors de màrqueting i publicitat, amb classificació A-20-E038, sector administració especial, torn lliure general, pel sistema de concurs oposició, corresponent a l'oferta pública d'ocupació de 2017. [2021/2537]  
  
Concloses les proves selectives d'accés a la plaça de tècnic o tècnica superiors de màrqueting i publicitat, convocades mitjançant la Resolució de data 19 de novembre de 2019 (DOGV 8690, 03.12.2019), de l'Institut Valencià de Cultura, i d'acord amb el que es disposa en la base novena, escau publicar en el Diari Oficial de la Generalitat Valenciana la llista definitiva de persones aprovades, que no pot superar el nombre de places convocades, i es concedeix un termini per a presentar la documentació exigida.  
Per tot això, en virtut de les atribucions que a la Direcció General de l'IVC li atribueix l'article 8.2.e del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, del Consell, i de les facultats que l'apartat 7 de la Resolució de 27 de desembre de 2017 atribueix a la Direcció General de l'IVC, resolc:  
  
Primer  
Publicar, a proposta de l'òrgan tècnic de selecció, la persona que ha superat les proves selectives que s'indica en l'annex d'aquesta resolució.  
  
Segon  
La persona indicada ha de presentar, en el termini de 10 dies hàbils comptadors des de l'endemà de publicar aquesta resolució en el Diari Oficial de la Generalitat Valenciana, la documentació que s'indica en la base novena de la convocatòria, en els termes que s'hi estableixen, a fi d'acreditar que reuneix tots els requisits exigits en aquesta convocatòria.  
  
  
Tercer  
A fi d'assegurar la cobertura de les places convocades, quan es produïsquen renúncies de les persones seleccionades, abans del nomenament o presa de possessió, la Direcció General de l'Institut Valencià de Cultura pot requerir a l'òrgan tècnic de selecció una llista complementària de les persones que van a continuació de la proposada.  
  
Es pot interposar contra aquesta resolució, que posa fi a la via administrativa, un recurs potestatiu de reposició en el termini d'un mes comptador des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sens perjudici que les persones interessades puguen fer ús, si escau, de qualsevol altre que consideren procedent.  
  
  
València, 8 de març de 2021.- El director general de l'Institut Valencià de Cultura: Abelardo Guarinos Viñoles.  
  
  
ANNEX  
Relació de persones que superen el procés selectiu  
  
Cognoms i nom DNI Oposició Concurs Nota final  
Alcañiz Martínez, Javier 2\*\*\*\*889E 40,667 15,37 56,037